CELEX: 52014PC0009
Language: mt
Date: 2014-01-17
Title: Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 215/2008 tat-18 ta' Frar 2008 dwar ir-Regolament Finanzjarju applikabbli għall-10 Fond Ewropew għall-Iżvilupp għall-implimentazzjoni tal-Faċilità ta' Tranżizzjoni

|
			
		
		
		52014PC0009
		
			Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 215/2008 tat-18 ta' Frar 2008 dwar ir-Regolament Finanzjarju applikabbli għall-10 Fond Ewropew għall-Iżvilupp għall-implimentazzjoni tal-Faċilità ta' Tranżizzjoni /* COM/2014/09 final - 2014/0003 (NLE) */
			
				
		
		
			
			   	MEMORANDUM TA’ SPJEGAZZJONI
Il-Ftehim Intern li jistabbilixxi
l-ħdax-il Fond Ewropew għall-Iżvilupp (11-il FEŻ) ġie
ffirmat mill-Istati Membri, imlaqqgħin fil-Kunsill,
f'Ġunju 2013. Dan il-Ftehim Intern jidħol biss
fis-seħħ wara r-ratifika mill-Istati Membri kollha. Dan
il-proċess probabbilment mhux se jiġi konkluż qabel
Jannar 2014.
Il-Kummissjoni pproponiet miżuri
tranżitorji ("Faċilità ta' Tranżizzjoni") sabiex
tiżgura d-disponibbiltà tal-fondi għall-kooperazzjoni
mal-pajjiżi Afrikani, tal-Karibew u tal-Paċifiku u mal-Pajjiżi u
t-Territorji extra-Ewropej, bejn Jannar 2014 u d-dħul
fis-seħħ tal-Ftehim Intern li jistabbilixxi l-11-il FEŻ. Din il-faċilità
tiġi iffinanzjata mill-bilanċi u l-fondi diżimpenjati tal-10
FEŻ u dawk preċedenti. Il-fondi skont din il-Faċilità ta’
Tranżizzjoni jitqiesu taħt il-11-il FEŻ.
Il-Kummissjoni adottat ukoll proposta
għal Regolament li jipprovdi regoli finanzjarji applikabbli
għall-11-il FEŻ. Dan ir-Regolament ma jistax jiġi adottat
mill-Kunsill qabel id-dħul fis-seħħ tal-11-il Ftehim Intern
tal-FEŻ jew qabel l-adozzjoni mill-Kunsill ta’ Deċiżjoni li
tippermetti għall-applikazzjoni provviżorja ta’ xi wħud
mid-dispożizzjonijiet tiegħu. Fid-dawl tal-aħħar
diskussjonijiet fil-Kunsill, mhuwiex mistenni li dawn il-proċessi
jiġu konklużi qabel Jannar 2014.
Huwa xieraq li l-azzjonijiet
appoġġjati mill-Faċilità ta' Tranżizzjoni jiġu
implimentati mill-aktar fis possibbli bl-użu tal-istess regoli bħal
dawk previsti fil-11-il FEŻ. Għaldaqstant, Il-Kummissjoni tipproponi
li r-Regolament tal-Kunsill dwar ir-Regolament Finanzjarju applikabbli
għall-10 FEŻ jiġi mmodifikat b'ċertu mod li r-regoli
finanzjarji li se japplikaw għall-11-il FEŻ ikunu japplikaw ukoll
għall-ġestjoni finanzjarja tal-Faċilità ta' Tranżizzjoni.
Għaldaqstant, il-Kummissjoni tipproponi
lill-Kunsill biex jadotta r-Regolament mehmuż fi żmien debitu, meta
jista’ jiġi kkumplimentat bl-inklużjoni tad-dispożizzjonijiet
sostantivi fl-anness tiegħu tal-abbozz tar-Regolament Finanzjarju
tal-11-il FEŻ, wara li l-kontenut tagħhom ikun ġie approvat u
stabbilit mill-Kunsill.
2014/0003 (NLE)
Proposta għal
REGOLAMENT TAL-KUNSILL
li jemenda r-Regolament tal-Kunsill (KE) Nru 215/2008
tat-18 ta' Frar 2008 dwar ir-Regolament Finanzjarju applikabbli
għall-10 Fond Ewropew għall-Iżvilupp għall-implimentazzjoni
tal-Faċilità ta' Tranżizzjoni
IL-KUNSILL TA' L-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, 
Wara li kkunsidra l-Ftehim ta' Sħubija,
bejn il-membri tal-Grupp tal-Istati Afrikani, tal-Karibew u tal-Paċifiku,
minn banda waħda, u l-Komunità Ewropea u l-Istati Membri tagħha, minn
naħa l-oħra, iffirmat f'Cotonou
fit-23 ta' Ġunju 2000[1]
(minn hawn 'il quddiem imsejjaħ il-Ftehim ta' Cotonou),
Wara li kkunsidra l-Ftehim Intern bejn
ir-Rappreżentanti tal-Gvernijiet tal-Istati Membri, imlaqqa' fi ħdan
il-Kunsill, dwar il-Finanzjament tal-Għajnuna Komunitarja permezz
tal-Kwadru Finanzjarju Pluriennali għall-Perjodu 2008-2013 skont il-Ftehim
ta' Sħubija AKP-KE u dwar l-allokazzjoni ta' assistenza finanzjarja għall-pajjiżi
u t-Territorji Barranin li għalihom tapplika l-Parti Erbgħa
tat-Trattat tal-KE[2],
u b'mod partikulari l-Artikolu 10(2) tiegħu, (minn hawn 'il quddiem
imsejjaħ il-Ftehim Intern),
Wara li kkunsidra l-proposta mill-Kummissjoni
Ewropea,
Wara li kkunsidra l-opinjoni tal-Qorti
tal-Awdituri[3],
Wara li kkunsidra l-opinjoni tal-Bank Ewropew
tal-Investiment, 
Billi:
(1)       Id-Deċiżjoni
tal-Kunsill ta'[xx/xx/2013] tistabbilixxi l-miżuri ta' tranżizzjoni
tal-ġestjoni tal-FEŻ (Faċilità ta' Tranżizzjoni) sabiex tiżgura
d-disponibbiltà tal-fondi għall-kooperazzjoni mal-pajjiżi tal-Afrika,
tal-Karibew u tal-Paċifiku u mal-Pajjiżi u t-Territorji
extra-Ewropej, mill-1 ta' Jannar 2014 sad-dħul
fis-seħħ tal-11-il Fond Ewropew,
(2)       Huwa meħtieġ li
jiġu mmodifikati r-regoli ta' implimentazzjoni tal-10 FEŻ
għall-ġestjoni operattiva u finanzjarja tal-miżuri ta'
tranżizzjoni ("Faċilità ta' Tranżizzjoni") li
jiffinanzjaw il-perjodu ta' tranżizzjoni bejn l-10 u l-11-il FEŻ
sad-dħul fis-seħħ tal-11-il Ftehim Intern tal-FEŻ u r-regoli
ta' implimentazzjoni tiegħu, b'konformità ma tal-aħħar, 
ADOTTAT DAN IR-REGOLAMENT:
Artikolu 1
Għall-iskop tal-implimentazzjoni
tal-Faċilità ta' Tranżizzjoni, id-dispożizzjonijiet
tar-Regolament tal-Kunsill (KE) Nru 215/2008 huma sostitwiti b’dawk stabbiliti
fl-Anness għal dan ir-Regolament.
Artikolu 2
Dan ir-Regolament jidħol
fis-seħħ fit-tielet jum mill-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan japplika mid-data tad-dħul
fis-seħħ tiegħu u sa ma jibda japplika r-Regolament ta'
Implimentazzjoni tal-11-il FEŻ.
Magħmul fi Brussell,
                                                                       Għall-Kunsill
                                                                       Il-President
ANNESS
(Pro memoria: Test tar-regoli finanzjarji
tal-11-il FEŻ li għandhom jiżdiedu malli jiġu ffissati).
[1]               ĠU L 317, 15.12.2000, p. 3. Il-Ftehim kif emendat
bil-Ftehim iffirmat fil-Lussemburgu fil-25 ta’ Ġunju 2005
(ĠU L 287, 28.10.2005, p. 4) u bil-Ftehim iffirmat f’Ouagadougou
fit-22 ta' Ġunju 2010 (ĠU L 287, 4.11.2010,
p. 3).
[2]               ĠU L 247 tat-9.9.2006, p.
32
[3]               ĠU C , , p. .